चुनावी तैयारियों पर करेंगे चर्चा; देवनहल्ली में बारिश की वजह से रोड शो रद्द हुआ
Union Minister And BJP Leader Amit Shah Political Visit To Karnataka. केन्द्रीय गृह मंत्री अमित शाह शुक्रवार को कर्नाटक के दौरे पर जाएंगे। विधानसभा चुनाव कार्यक्रम की घोषणा के बाद वे पहली बार राज्य के दो दिवसीय दौरे पर रवाना होंगे।
केंद्रीय गृह मंत्री अमित शाह शुक्रवार से दो दिन के कर्नाटक दौरे पर हैं। आज शाह का टीपू सुल्तान की जन्मस्थली देवनहल्ली में रोड शो होना था, लेकिन मौसम बिगड़ने की वजह से रोड शो को टाल दिया गया है। तमिलनाडु भाजपा अध्यक्ष के अन्नामलाई ने बताया कि भारी बारिश की वजह से रोड शो अब बाद में होगा। शाह देवनहल्ली में भाजपा के पिल्ल मुनिशमप्पा के लिए प्रचार करने वाले थे।
उम्मीदवारों की घोषणा के बाद शाह का पहला दौरा
अमित शाह भाजपा के सभी 224 उम्मीदवारों की घोषणा के बाद पहली बार कर्नाटक गए हैं। भाजपा सूत्रों ने बताया कि शाह यहां शाम को पार्टी के वरिष्ठ पदाधिकारियों के साथ चुनावी तैयारियों को लेकर बैठक करेंगे। शनिवार को दिल्ली लौटने से पहले, वह एक निजी समाचार चैनल द्वारा आयोजित कार्यक्रम में शामिल होंगे।
देवनहल्ली में तीसरे स्थान पर रही थी भाजपा
देवनहल्ली से भाजपा के पिल्ल मुनिशमप्पा, जेडीएस के मौजूदा विधायक नारायणस्वामी और कांग्रेस उम्मीदवार केएच मुनियप्पा चुनावी मैदान में उतरे हैं। पिछले विधानसभा चुनाव में नारायणस्वामी ने कांग्रेस उम्मीदवार वेंकटस्वामी के खिलाफ 86,966 वोट हासिल कर जीत दर्ज की थी। वेंकटस्वामी ने 69,956 मत प्राप्त किए थे। भाजपा उम्मीदवार नागेश 9,820 मतों के साथ तीसरे स्थान पर रहे थे।
शाह से जुड़ी ये खबरें भी पढ़े:
अमित शाह बोले- मोदी सरकार ने देश को सुरक्षित किया, कर्नाटक में भाजपा सरकार बनेगी
केंद्रीय मंत्री अमित शाह ने कहा कि केंद्र की मोदी सरकार ने देश को सुरक्षित किया है। पहले आतंकी हमले होते थे तो सरकार कुछ नहीं करती थी। हमने आतंकियों को पाकिस्तान में घुसकर जवाब दिया। गोवा के पौंडा में भाजपा के 2024 के लोकसभा चुनाव अभियान की शुरुआत करते हुए शाह ने उत्तर पूर्व में तीन राज्यों में हुए चुनाव का जिक्र किया। पढ़ें पूरी खबर...
शाह बोले- पायलट का नंबर कभी नहीं आएगा:कहा- भले ही फील्ड में ज्यादा सक्रिय लेकिन कांग्रेस के खजाने में गहलोत की अहम भागीदारी
केंद्रीय गृह मंत्री अमित शाह ने राजस्थान के मुख्यमंत्री अशोक गहलोत और पूर्व डिप्टी सीएम सचिन पायलट के बीच जारी टकराव पर तंज कसा है। उन्होंने शनिवार को भरतपुर में पार्टी के एक कार्यक्रम में कहा, 'पायलट का नंबर कभी नहीं आएगा। भले ही वे जमीनी स्तर पर बहुत सक्रिय हैं, लेकिन कांग्रेस के खजाने में गहलोत की भागीदारी बड़ी है।' पढ़ें पूरी खबर...